2.6.2022
FI
Euroopan unionin virallinen lehti
L 151/49
(34)
Kokouksessa ilmeni, että CAC KZ:n ja AAK:n on vielä toimitettava komissiolle lisäselvityksiä ja -näyttöä tietyistä toteutetuista toimista.
Komissio pyysi myös CAC KZ:aa ja AAK:ta tarkastelemaan uudestaan korjaustoimenpidesuun­ nitelman tarkentamalla unionin paikalla tekemän arviointikäynnin aikana havaittujen turvallisuuspuutteiden perimmäisen syyn analyysiä, jotta siitä voitaisiin keskustella seuraavassa teknisessä kokouksessa.
(35)
EU:n lentoturvallisuuskomitean marraskuussa 2021 käymien ja huhtikuussa 2022 pidetyssä teknisessä kokouksessa vahvistettujen keskustelujen jatkotoimena komissio kutsui CAC KZ:n, AAK:n ja lentoliikenteen harjoittajan Air Astanan EU:n lentoturvallisuuskomitean kuultaviksi 17 päivänä toukokuuta 2022.
(36)
Kuulemisessa CAC KZ ja AAK esittivät komissiolle ja EU:n lentoturvallisuuskomitealle selvityksen käyttöön otetusta järjestelmästä, jolla varmistetaan Kazakstanissa lentotoimintaluvan saaneiden lentoliikenteen harjoittajien turvallisuusvalvonta.
Ne selittivät Kazakstanin kansallista turvallisuuskehityssuunnitelmaa, johon kuuluu toimenpiteitä Kazakstanin lentoliikenteen tehostamiseksi, mukaan lukien asianmukaisten kansainvälisten turvallisuusstandardien tehokas täytäntöönpano.
Lisäksi AAK raportoi organisaatiorakenteensa viimeaikaisesta kehityksestä, Kazakstanin ilmailualan koosta sekä elokuussa 2021 tehdyn ICAOn koordinoidun varmistuskäynnin tuloksista.
(37)
CAC KZ ja AAK korostivat olevansa sitoutuneita jatkuvaan parantamiseen ja toimittivat komissiolle ja EU:n lentoturvallisuuskomitealle kattavan ja yksityiskohtaisen selvityksen lokakuussa 2021 tehdyn unionin arviointikäynnin tulosten perusteella laaditun korjaustoimenpidesuunnitelman täytäntöönpanosta.
Tähän sisältyi tulevaisuutta varten määritellyt strategiset tavoitteet, kuten Kazakstanin oikeudellisen kehyksen muutokset, AAK:n käsikirjat ja menettelyt, sen laadunhallintajärjestelmän parantamisen jatkaminen ja asianmukaisten kansainvälisten turvallisuusstandardien tehokkaan täytäntöönpanon tehostaminen edelleen.
(38)
Kuulemisessa CAC KZ ja AAK sitoutuivat pitämään komission ajan tasalla tulevista toimista, jotka on määrä toteuttaa unionin vuoden 2021 arviointikäynnin aikana esitettyjen jäljellä olevien huomautusten johdosta.
Ne sitoutuivat myös jatkamaan vuoropuhelua turvallisuudesta muun muassa toimittamalla asiaankuuluvia turvallisuustietoja ja osallistumalla ylimääräisiin kokouksiin, vähintään kahdesti vuodessa, tai jos ja kun komissio katsoo sen tarpeelliseksi.
(39)
On näyttöä siitä, että CAC KZ:n ja AAK:n toteuttamat toimenpiteet vahvistavat jo nyt niiden valmiuksia valvoa ilmailutoimintaa Kazakstanissa.
Lisäparannuksia tarvitaan kuitenkin siltä osin kuin on kyse niiden kyvystä valvoa, että Kazakstanissa lentotoimintaluvan saaneiden lentoliikenteen harjoittajien toiminta tapahtuu asianmukaisten kansainvälisten turvallisuusstandardien mukaisesti, muun muassa varmistamalla asianmukaiset resurssit tällaista turvallisuusvalvontaa varten.
(40)
Esitettyjen tietojen perusteella vaikuttaa siltä, että CAC KZ ja AAK ovat lokakuusta 2021 lähtien edistyneet merkittävästi asianmukaisten kansainvälisten turvallisuusstandardien täytäntöönpanossa.
Komissio ja virasto toivat esiin aikomuksensa tukea edelleen CAC KZ:aa ja AAK:ta niiden pyrkimyksissä vahvistaa edelleen ilmailun turvallisuusjärjestelmää Kazakstanissa.
(41)
Kuulemisen aikana lentoliikenteen harjoittaja Air Astana esitti selvityksen sen nykyisestä kalustosta sekä käytettävissä olevista resursseista ja tiloista.
Se kuvaili vakaata ja pitkälle kehitettyä turvallisuudenhallinta- ja laadunhallintajärjestelmää.
Lentoliikenteen harjoittaja totesi käyttävänsä useita ohjelmistotyökaluja turvallisuus-, laatu- ja riskinhallintatietojen yhdistämiseksi, mukaan lukien väsymisriskien hallintajärjestelmä.
(42)
EU:n lentoturvallisuuskomitean tiedusteltua asiaa lentoliikenteen harjoittaja kertoi myös valvontatoimista, joita AAK oli toteuttanut Air Astanan osalta vuosina 2021–2022 ja vahvisti, että sen vuorovaikutus CAC KZ:n ja AAK:n kanssa oli parantunut.
(43)
Selvitystensä perusteella EU:n lentoturvallisuuskomitea teki päätelmän, että erityistä huomiota olisi kiinnitettävä turvallisuustilanteen ja -kehityksen jatkuvaan seurantaan Kazakstanissa muun muassa CAC KZ:n ja AAK:n säännöllisen raportoinnin avulla sekä mahdollisuuteen kutsua ne toiseen kuulemistilaisuuteen EU:n lentoturvalli­ suuskomitean tulevassa kokouksessa.